L 280/36
EL
Επίσημη Εφημερίδα της Ευρωπαϊκής Ένωσης
28.10.2022
(19)
Με το «Ψήφισμα της Περιφερειακής κυβέρνησης της Μαδέρας αριθ.
101/2020 της 13ης Μαρτίου» και το «Διάταγμα αριθ.
133-B/2020 της Αντιπροεδρίας της Περιφερειακής κυβέρνησης της Μαδέρας και της Περιφερειακής Γραμματείας για την κοινωνική ένταξη και την ιθαγένεια, της 22ας Απριλίου», θεσπίστηκαν ορισμένα περιφερειακά μέτρα σχετικά με την απασχόληση στην αυτόνομη περιφέρεια της Μαδέρας.
Τα μέτρα περιγράφονται στο άρθρο 3 στοιχείο ια) της εκτελεστικής απόφασης (ΕΕ) 2020/1354.
Τα ειδικά μέτρα, συμπεριλαμβανομένης περιφερειακής συμπληρωματικής ενίσχυσης επιπλέον εκείνης από τα εθνικά συστήματα, και συγκεκριμένα το σύστημα μειωμένου ωραρίου εργασίας και η στήριξη των αυτοαπασχολουμένων και των επιχειρήσεων με σκοπό την επανέναρξη των επιχειρηματικών τους δραστηριοτήτων, αποσκοπούσαν στη διατήρηση της απασχόλησης στη Μαδέρα κατά τη διάρκεια της επιδημικής έκρηξης της COVID-19.
Η στήριξη στο πλαίσιο των μέτρων αυτών εξαρτιόταν από τη διατήρηση των συμβάσεων εργασίας και τη διατήρηση των επιχειρηματικών τους δραστηριοτήτων.
(20)
Με το άρθρο 156 του «Νόμου αριθ.
75-B/2020 της 31ης Δεκεμβρίου», και με την επιφύλαξη των προϋποθέσεων που ορίζονται στο σημείο 2 στοιχεία γ) έως στ) του εν λόγω νόμου, όπως διευκρινίζεται περαιτέρω στο «Κυβερνητικό Διάταγμα αριθ.
19-A/2021 της 25ης Ιανουαρίου», και όπως παρατάθηκε με το άρθρο 12 του «Νομοθετικού Διατάγματος αριθ.
104/2021 της 27ης Νοεμβρίου», θεσπίστηκε έκτακτο καθεστώς στήριξης για τους αυτοαπασχολούμενους εργαζομένους, τους εργαζομένους που δεν είχαν πρόσβαση σε άλλους μηχανισμούς κοινωνικής προστασίας και τα διευθυντικά στελέχη των οποίων το εισόδημα είχε πληγεί ιδιαίτερα από την πανδημία COVID-19.
Το μέτρο περιγράφεται στο άρθρο 3 στοιχείο ιη) της εκτελεστικής απόφασης (ΕΕ) 2020/1354.
Στην περίπτωση των αυτοαπασχολούμενων εργαζομένων, το μέτρο παρείχε επίδομα ίσο με τα δύο τρίτα της μείωσης του μηνιαίου εισοδήματος των εργαζομένων, με ανώτατο όριο ίσο με 501,16 EUR.
Επιλέξιμοι αυτοαπασχολούμενοι εργαζόμενοι ήταν εκείνοι που αντιμετώπισαν μείωση του εισοδήματος κατά τουλάχιστον 40 % την περίοδο από τον Μάρτιο έως τον Δεκέμβριο του 2020, σε σύγκριση με το 2019.
Στην περίπτωση των εργαζομένων που δεν είχαν πρόσβαση σε άλλους μηχανισμούς κοινωνικής προστασίας, το μέτρο όριζε τα εξής: i) για τους μισθωτούς, επίδομα ίσο με τη διαφορά μεταξύ της μηνιαίας τιμής αναφοράς των 501,16 EUR και του μέσου μηνιαίου μισθού ανά ενήλικα στο αντίστοιχο νοικοκυριό· και ii) για τους αυτοαπασχολούμενους εργαζομένους, επίδομα ίσο με τα δύο τρίτα της μείωσης του μηνιαίου εισοδήματος των εργαζομένων, με ανώτατο όριο τα 501,16 EUR.
Στην περίπτωση των διευθυντικών στελεχών, το μέτρο παρείχε επίδομα ίσο είτε με το μέσο μηνιαίο εισόδημά τους αναφοράς, όταν ήταν χαμηλότερο από 1,5 φορά τον δείκτη κοινωνικής στήριξης της Πορτογαλίας («Indexante dos Apoios Sociais», IAS, 438,81 EUR το 2021), είτε με τα δύο τρίτα του μέσου μηνιαίου εισοδήματός τους αναφοράς, όταν ήταν ίσο ή ανώτερο από τον εν λόγω δείκτη.
Επιλέξιμα διευθυντικά στελέχη ήταν εκείνα των οποίων οι επιχειρηματικές δραστηριότητες είχαν ανασταλεί προσωρινά ως αποτέλεσμα της πανδημίας της COVID-19 ή που αντιμετώπισαν απώλειες εσόδων τουλάχιστον 40 % κατά την περίοδο των 30 ημερών που προηγούνταν της αίτησης για στήριξη, σε σύγκριση με τον ίδιο μήνα του προηγούμενου έτους ή με τον μηνιαίο μέσο όρο των δύο μηνών πριν από την εν λόγω περίοδο.
Σε όλες τις περιπτώσεις, το επίδομα είχε κατώτατο όριο ίσο με 50 EUR, αυξημένο στο 50 % της παρατηρούμενης μηνιαίας μείωσης του εισοδήματος, όταν το τελευταίο κυμαινόταν μεταξύ 50 % και 100 % του δείκτη κοινωνικής στήριξης της Πορτογαλίας, ή ίσο με το 50 % του δείκτη κοινωνικής στήριξης της Πορτογαλίας, όταν η μείωση του εισοδήματος υπερέβαινε τον εν λόγω δείκτη.
(21)
Με το σημείο 2.5.1 του «παραρτήματος της απόφασης του υπουργικού συμβουλίου αριθ.
41/2020 της 6ης Ιουνίου», όπως διευκρινίζεται περαιτέρω στα άρθρα 10 έως 12 του «Κυβερνητικού Διατάγματος αριθ.
180/2020 της 3ης Αυγούστου» και παρατάθηκε με τα άρθρα 5 έως 7 του «Παραρτήματος του Κυβερνητικού Διατάγματος αριθ.
37-A/2021 της 15ης Φεβρουαρίου», θεσπίστηκε καθεστώς κοινωνικής στήριξης για καλλιτέχνες, συγγραφείς, τεχνικούς και άλλους επαγγελματίες του τομέα της τέχνης.
Το μέτρο περιγράφεται στο άρθρο 3 στοιχείο ιθ) της εκτελεστικής απόφασης (ΕΕ) 2020/1354.
Το μέτρο όριζε την παροχή μηνιαίου επιδόματος ίσου με τον δείκτη κοινωνικής στήριξης της Πορτογαλίας («Indexante dos Apoios Sociais», IAS, 438,81 EUR το 2021).
(22)
Η Πορτογαλία επίσης επέκτεινε ή τροποποίησε δέσμη μέτρων που αφορούν την υγεία με στόχο την αντιμετώπιση της επιδημικής έκρηξης της COVID-19.
Ειδικότερα, πρόκειται για τα μέτρα που αναφέρονται στις αιτιολογικές σκέψεις (23) έως (27).
(23)
Με το «πρότυπο αριθ.
012/2020 της 6ης Μαΐου», όπως τροποποιήθηκε στις 14 Μαΐου 2020, και το «πρότυπο αριθ.
013/2020 της 10ης Ιουνίου», όπως τροποποιήθηκε στις 23 Ιουνίου 2020, εκδοθέντα αμφότερα από τη Γενική Διεύθυνση Υγείας της Πορτογαλίας, καθώς και το «Νομοθετικό Διάταγμα αριθ.
10-A/2020 της 13ης Μαρτίου», ορίστηκε η αγορά εξοπλισμού ατομικής προστασίας για χρήση στον χώρο εργασίας, ιδίως στα δημόσια νοσοκομεία, τα υπουργεία, τους δήμους και τις αυτόνομες περιφέρειες των Αζορών και της Μαδέρας.
Το μέτρο περιγράφεται στο άρθρο 3 στοιχείο ιδ) της εκτελεστικής απόφασης (ΕΕ) 2020/1354.
(24)
Με το «Νομοθετικό Διάταγμα αριθ.
10-Α/2020 της 13ης Μαρτίου», θεσπίστηκε εκστρατεία για την υγιεινή στα σχολεία και στις σχολές, με στόχο την ασφαλή επιστροφή στην εργασία των εκπαιδευτικών, των λοιπών μελών του προσωπικού και των σπουδαστών.
Το μέτρο περιγράφεται στο άρθρο 3 στοιχείο ιε) της εκτελεστικής απόφασης (ΕΕ) 2020/1354.